**Proiectarea lecției (Scenariul didactic)**

**Proiectarea lectiei** este un proces complex ce presupune parcurgerea mai multor etape.

Realizarea proiectului de lecţie este o activitate de anticipare a paşilor ce urmează a fi parcurşi pentru înfăptuirea activităţii didactice respective.

După o analiză atentă a sarcinii specifice de învăţare în cadrul unităţii de învăţare, profesorul va lua în calcul toate celelalte aspecte: nivelul de cunoştinţe asimilate, potenţialul clasei, motivaţia, ritmul de lucru etc. pe care le va corela şi va elabora strategia adecvată atât pentru predare-învăţare, cât şi pentru evaluare.

În general, se consideră că demersul de proiectare, pentru unitatea de învăţare şi pentru lecţie, parcurge o anumită schemă care precizează elementele procesului didactic într-o succesiune logică, pentru formarea competenţelor specifice selectate din curriculum pentru fiecare unitate de învăţare/lecţie.

De ce voi face? - IDENTIFIC

Ce voi face? - SELECTEZ

Cu ce voi face? - ANALIZEZ

Cum voi face? - DETERMIN

Cât s-a realizat? - Stabilirea instrumentelor de evaluare.

**Metoda de învățamânt** este o cale eficienta de organizare si conducere a invatarii, un mod comun de a preda care reuneste intr-un mod familiar eforturile profesorului si ale elevilor sai.

**Procedeul didactic** este o secventa a metodei, un detaliu, o tehnica mai limitata de actiune, o componenta sau chiar o particularizare a metodei.

**Metodologia didactica** se refera la ansamblul metodelor si procedeelor didactice utilizate in procesul de invatamant, precizind natura, functiile si clasificarile posibile ale mijloacelor de invatamant.

**Strategia didactica** se refera la modul in care cadrul didactic reuseste sa aleaga, sa combine si sa organizeze ansamblu de metode, materiale si mijloace in vederea atingerii anumitor obiective.

**Mijloace de invatamant** reprezinta ansamblul instrumentelor materiale, naturale, tehnice selectate si adaptate pedagogic metodelor si procedeelor de instruire pentru realizarea eficienta a sarcinilor proiectate la nivelul activitatii de predare - invatare - evaluare.

**Evenimentele instruirii** determina o dirijare a invatarii, care poate fi riguroasa, moderata sau minima:

-         Captarea si controlul atentiei

-         Enuntarea obiectivelor

-         Reactualizarea cunostintelor invatate anterior

-         Prezentarea materialului stimul ( a noului continut)

-         Fixarea (retentia) cunostintelor

-         Transferul cunostintelor

-         Asigurarea conexiunii inverse ( feed-back corectiv)

-         Evaluarea rezultatelor

Identificarea competențelor specifice şi motivarea importanţei studierii noilor conţinuturi sunt aspecte prioritare în realizarea proiectului didactic.

Pentru a forma la elevi competențele specifice stabilite vom urmări anumite acțiuni didactice specificate în obiective operaționale care numesc acțiunile concrete pe care le realizează elevul în vederea învățării.

Obiectivele operaţionale din cele trei domenii (cognitiv, afectiv-atitudinal şi psihomotor) indică efecte/comportamente direct observabile la elevi, după ce aceştia au parcurs o experienţă de învăţare.

În formularea obiectivelor, profesorul de *Limba şi literatura română* va folosi verbe precum: *a alege, a aplica, a analiza, a argumenta, a citi, clasifica, a crea, a completa, a cracteriza, a defini, a demonstra, a dialoga, a exemplifica, a explica, a extinde, a exprima opinia identifica, a inventa, a imagina, a motiva, a numi, a ortografia, a preciza, a reface, a reproduce, a rezuma a se raporta la, a selecta, a sintetza, a transforma* etc.

Pentru domeniul **Lectură**, la o **lectie de receptare a unui text literar epic**, clasa a VI-a, se pot formula obiective precum:

– să citească corect, cursiv şi expresiv textul literar, respectand tonul fundamental;

– să identifice sensurile cuvintelor necunoscute cu ajutorul glosarului/ dicţionarelor;

* se selecteze elementele care precizează timpul şi spaţiul naraţiunii;

– să numească personajele şi locul acestora în naraţiune;

– să rezume/povestească conţinutul textului literar folosind planul de idei;

– să precizeze posibile semnificatii ale titlului;

– să se raporteze la personaje adoptând atitudini pro sau contra etc.

Se vor urmări/formula obiective centrate pe formarea competenţei de comunicare corectă, eficientă şi nuanţată și a competenței de lectură, pe dezvoltarea de valori si atitudini așa cum recomandă curriculumul. **Profesorul va formula atâtea obiective câte va putea realiza, în funcţie de parametrii menţionaţi**: cunoştinţe asimilate, potenţial intelectual, motivaţie, ritm de muncă, respectând prevederile programei.

Selectarea conţinuturilor, analiza şi organizarea celorlalte resurse: resurse umane (elevul cu personalitatea lui, motivaţia, capacităţile de învăţare şi exprimare, profesorul cu experienţa sa etc.), resurse materiale (materiale şi mijloace de învăţământ, locul de desfăşurare, timpul alocat activităţii etc.), resurse procedurale (metode/procedee de predare/învăţare), mod de organizare, propunerea unor activităţi de învăţare eficiente – sunt aspecte ale algoritmului proiectării care se finalizează cu elaborarea instrumentelor şi probelor de evaluare.

O bună pregătire a profesorului de *Limba şi literatura română* pentru lecţie/activitate înseamnă găsirea răspunsurilor potrivite pentru fiecare dintre întrebările formulate iniţial.

Elementele esenţiale ale scenariului didactic au fost identificate în momentul în care ai conceput structura unităţilor de învăţare.

Este bine ca, dacă ai prevăzut mai multe ore de curs pentru o temă aparţinând aceluiaşi domeniu (*literatură, limbă* sau *comunicare*), să se facă o schiţă pentru toate orele alocate respectivei secvenţe, astfel încât să asiguri o coerenţă internă şi o bună contextualizare cu ansamblul din care face parte acea secvenţă. Vei avea probabil de elaborat, în aceste cazuri, maximum 2-4 scenarii didactice. Dacă ai, de exemplu, de conceput scenariul didactic pentru tema basmul, la clasa a V-a, vei cuprinde în proiect:

• Prima lecţie (*lectura textului şi observarea textului:* explicarea cuvintelor, primele impresii);

• A doua lecţie (*explorarea textului:* acţiune, timp şi spaţiu);

• A treia lecţie (*explorarea textului*: personaje);

• A patra lecţie (*interpretarea textului*: semnificaţiile basmului).

**Pentru elaborarea scenariului aferent fiecărei lecţii în parte, poţi parcurge următoarele etape:**

1. „Decupează“ din unitatea de învăţare rândurile alocate unei ore de curs şi ai deja stabilite: competenţele specifice, conţinuturile, tipurile de activităţi, resursele, eventualele forme de evaluare. Această etapă te ajută să circumscrii secvenţa pe care o proiectezi viziunii coerente pe care ai conceput-o pentru unitatea de învăţare, cu alte cuvinte să ai o imagine asupra cadrului în careintegrezi lecţia.

2. Scenariul didactic se va schița pornind de la activităţile de învăţare propuse în proiectul unităţii de învăţare. Se pot urmări coordonatele prezentate în continuare:

**A**. **Stabilirea structurii lecţiei** (te ajută să fixezi proporţiile diferitelor momente şi stabilirea punctelor de vârf ale acesteia).

Întrebările de la care poţi porni în această etapă a proiectării sunt următoarele:

- Cum corelez ce voi face astăzi cu ceea ce am lucrat cu elevii în lecţia anterioară?;

- Cum voi deschide lecţia?;

- Care sunt activităţile pe care le voi organiza? (Rămân la propunerile din proiectul unităţii de învăţare sau elimin / adaug şi alte activităţi? În ce succesiune?);

- Cum voi termina lecţia?

 - Care sunt punctele de vârf ale lecţiei?

- Cât timp aloc fiecărei activităţi?

**B. Stabilirea strategiilor prin care se va desfăşura lecţia**:

- Ce metodă aplic în deschiderea lecţiei?

- Cum comunic conţinutul propriu-zis? Prin ce metode?

- Cum realizez finalul lecţiei? Prin ce metode?

- Cum organizez elevii şi activităţile?

**C. Stabilirea metodelor de evaluare a abilităţilor exersate/a cunoştinţelor dobândite**: - Cum voi evalua, pe parcursul lecţiei, abilităţile exersate şi cunoştinţele dobândite?

 - Prin ce activităţi / metode?;

- Care va fi tema pentru acasă? (dacă e cazul) Cum va fi evaluată?

**Scenariul didactic poate fi structurat pe următoarele etape ale lecţiei:**

I.***Evocar***e:

*-actualizarea/verificarea temei* (dacă este a doua sau a treia lecţie dintr-o secvenţă coerentă tematic);

- *punerea în cont*e*xt* (realizarea unei legături cu ceea ce au studiat elevii anterior, actualizarea cunoştinţelor ce pot fi folosite în lecţia nouă);

*- moment pregătitor pentru lecţia nouă* (un exerciţiu de dezgheţ);

II.**Realizarea sensului:**

*- anunţarea subiectului lecţiei noi*;

- *activităţile de învăţare*, în ordinea desfăşurării lor;

-*feed-back*.

III.**Reflecţie**:

- reflecţie asupra activităţii (Ce am studiat astăzi? Cum am început lecţia? Care credeţi că a fost rostul acestei activităţi? Ce a urmat? Cum vom putea folosi ce am învăţat astăzi?);

IV**. Extinderea:**- temă pentru acasă.

V.**Autoevaluarea** lecţiei poate fi consemnată printr-o fişă de autoevaluare a lecţiei - va fi completată după susţinerea lecţiei. Poate fi structurată pornind de la următoarele întrebări: - Care sunt sentimentele mele după lecţie?;- În ce măsură am respectat / modificat scenariul conceput pentru această lecţie? De ce am fost nevoit/ă să fac eventuale modificări?; - Care sunt aspectele / etapele / activităţile care au reuşit?; - Care sunt aspectele/ etapele / activităţile de care nu sunt mulţumit/ ă?) De ce?; - Dacă aş relua lecţia, ce aspecte aş modifica?

**Modele de întocmirea proiectului didactic**

PROIECT DIDACTIC

Profesor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clasa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obiectul: Limba si literatura română

Subiectul (tema) lecţiei: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tipul lecţiei: \_\_\_\_\_\_\_\_\_\_\_\_\_\_\_\_\_\_\_\_\_\_

Durata (timpul): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obiectivul fundamental: corelat cu tipul lecţiei

Competențele specific:

Obiective operaţionale : cognitive, afectiv-atitudinale,psihomotorii

Strategiididactice:

Metode şi procedee: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijloace de invatamant: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mod de organizare /modalități de lucru (frontal/individual în perechi/pe grupe:

Forme de evaluare: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bibliografie:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Scenariul didactic***( parcursul didactic, cu variante:

1. Prezentarea liniară, conform logicii desfăşurării etapelor (evenimentelor instrucționale), subliniind subtitlurile:

* *organizarea clasei;*
* *captarea atenţiei;*
* *enunţarea obiectivelor;*
* *(re)actualizareaideilor ancoră;*
* *prezentarea noului conţinut şi a sarcinilor de învăţare;*
* *conducerea (dirijarea) învăţării;*
* *obţinerea performanţelor;*
* *asigurarea feed-back-ului;*
* *evaluarea (formativă);*
* *intensificarea retenţiei;*
* *asigurarea transferului.*

(După Robert Gagné, Condiţiile învăţării, EDP, Bucureşti,1975).

2. Sub formă de tabele, cu diferite rubricații:

a)

|  |  |  |  |  |
| --- | --- | --- | --- | --- |
| 1 | 2 | 3 | 5 | 6 |
| Etapele lecției /secvențele activității/ drata | Competențele specific / obiectivele operaționlae | Conținutul instructive-educativ | Strategii didacticeForme/ Resurse Resursemoduri proced. materialede org. | Evaluare |
|  |  |  |  |  |

b)

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| Evenimente instrucționale | Durata | Compentențespecifice | Conținuturi | Sarcini de lucru pentru elevi | Strategii | Evaluare |

c)

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
| Evenimentelelecției | Competențe specific /obiective operaționale | Activitateaprofesorului | Activitatea elevului | Tehnicide instruire | Evaluare |
|  |  |  |  |  |  |

3. Modelele pe care le propun orientările noi:

a) Modelul „*Invăţării directe sau explicite*”;

b) Modelul „*Ştiu/Vreau să ştiu/ Am învăţat*”;

c) Modelul „*Evocare/Realizarea sensului/Reflecţie/Extinderea*”.

**Alegerea uneia sau alteia dintre variante rămâne la latitudinea profesorului.**

Proiectul poate fi completat cu diferite anexe / fise (1, 2, 3) care să cuprindă textele literare folosite, diferite exerciţii propuse spre rezolvare, schema lecţiei, conţinutul diferitelor fişe de lucru sau al testelor de evaluare, alte informaţii. În timpul parcurgerii evenimentelor instrucţionale se fac trimiteri la anexele respective.

***Parcurgerea celor zece etape ale scenariului didactic, comprimarea mai multora în una singură, eludarea altora depinde de tipul de lecţie şi de modul în care îşi concepe profesorul demersul didactic***.

Metodele interactive de predare-învăţare, care propun implicarea elevului în procesul propriei instruiri, recomandă diferite tehnici de activitate independentă şi pe grupe în care profesorului îi revine şi rolul de moderator; în aceste condiţii, evenimentele instrucţionale nu se succed obligatoriu, aşa cum recomandă R. Gagné. Elevii primesc sarcini de lucru pe care le rezolvă sub îndrumarea profesorului, se realizează feed-back-ul continuu care asigură progresul învăţării.

*Raportul dintre proiectul unității de învățare și proiectul de lecție ?*

|  |  |
| --- | --- |
| **Proiectul de lecție** | **Proiectul unității de învățare** |
| Redă *practica tradițională* de proiectare centrată pe lecție.  | Redă *practica actuală* de proiectare, centrată pe unitatea de învățare |
| Este componenta operațională pe *termen scurt* a unității de învățare. | Creează un mediu de învatare coerent, cu ținte clare pe *termen mediu și lung*, cu accente pe ritmurile proprii de învățare a elevilor, pe capacitatea lor de explorare și reflecție. |
| Permite întelegerea procesului didactic din *perspectivă operativă, tactică.* | Permite întelegerea procesului didactic din *perspectivă strategică.* |
| Este *subordonată* unității de învățare.  | Este *supraordonată lectiei*, ca urmare, în structura unității de învățare se pot delimita, prin linii orizontale, elementele corespunzătoare unui microproiect. |
| Reprezintă *o replicare* funcțională, structurală și operațională a unității de învățare. | Reprezintă *o derivare* a lecțiilor componente. |

Din cele prezentate mai sus putem deduce că:

o    în cazul în care proiectul unității de învățare este bine întocmit, detalierea la nivelul proiectului de lecție este foarte facilă.

o     deprinderea de a realiza proiectarea didactică se formează prin exercitii simple, pe unități mici de conținut; ca urmare, în perioada formării inițiale, studenții vor realiza inițial microproiecte, pentru ca ulterior să poată elabora mezoproiecte.